جرت أحداث هذه القصيدة في حدود عام 1230 أو 1240 هـ في ها الحدود من أول البادية اللي يصيرون خارج المدينة مثلا يتعبون من اجل صلاة الجمعه إلا جت صلاة الجمعة وهم حول المدينة دخلوا يصلون الجمعة يدخلون مثلا من يوم الخميس أو من يوم الأربعاء يدخلون فإذا دخلوا يجون مجموعة رجال وحريم يجون مثلا معهم (جلب) اللي جايب معه غنم يبي يبيعها واللي جايب معه صوف يبيعه واللي جايب معه غنم يبي يبيعها واللي جايب معه صوف يبيعه واللي جايب معه غنم يبي يبيعها واللي جايب معه صوف يبيعه واللي جايب معه دهن يبيعه واللي إقط حسب المتوفر عندهم ويأخدون بدل هذا العيش وتمر واللي في البلد هيل ،قهوه ، خام هالاشياء هذه واحيانا يصير فيه بعض المرات ما فيه تسليم نقد بيع ومشتري نقد يصير مقايضة يأخذونه هاذو لا الحضر مثلا اللي في البلد الدهن والعيش ويقدرونه بثمن وهذولاك يعطونه إياه بثمن . في مره من المرات جو مجموعة جيدة من الحضر كان عندهم ناس مثل ما تقول عائلة للديرة من طوارف الإحساء مثل ما تقول يوم الثلاثاء واصلين فيوم دخلوا الرجاجيل السوق تفرقوا في السوق اللي في سوق الزل اللي فيه الرجال والنسوان راحو طشوا السوق النسوان تفرقوا من اول كان الحريم تبسط وتبيع وهذا فجاء مجموعه من الحريم تلات حريم ومعهن هاك البنت بنت جميلة تبي تتزوج مثل ما تقول اخر الأسبوع ذا او عقب شهر المهم جايين يتقضون لها ويأخدون لها مقاضي عرس وإلا فعلا بنت جميلة جايبينها من البر متعافية بالحيل يعني عمرها اقل من العشرين لكن ما شاء الله عليها جسم وصحة وفيها حياء ودلال , هماها لا صارت معهم وهي دارية عن روحها أنها بتزوج يغلب عليها الحياء _ دائما تطمن عينها كل ما عرضوا عليها سلعه يبون يشرونها له مثلا خالتها او عمتها او اللي حولها حتى لو انه ما هوب في خاطرها تقول ايه وتسكت تأخذها حتى أنها بعدين تقدر تغيرها لكن يغلب عليها الحياء والانكسار وكذا فجوها المجموعة النسوان يدورون على السوق يأخدون منها اللي يسمونه هالحين النوفوتيه – نوفوتيه اول وشوا لديرم – الورد – اجنا – الكحل يجئ بجرابات يسمونه جريت كحل ومعه مكحله مثلا أغراض الحريم يجئ بجرابات يسمونه جريت كحل ومعه مكحله مثلا أغراض الحريم . الدقاريش هذه الظفر الشيء اللي يحتاجونه الصبغ من أول يحرصون على الصبغ _ الصبغ اللي يصبغون فيها الشيال من اول يسمونه قروف يسمونه الصبغ وشيء يقال له قرمز وشيء يحط بالرأس في فرقة الرأس ها لاغراض هذه مع اللبان وما اللبان والطيب والعود والجاوني والبخور – هذي تباع في مكان لحالها ومشط الخشب يشترون لها مشط الخشب علشان تكد رأسها تدهن رأسها بدهنه من اول ما فيه شامبو ولا زيت زيتون يحطون لها دهن من هالدهن الزين ويكدون رأسها وما شاء الله الرأس مسترسل ما يبي شيء المهم جو يتقضون وقعدوا عند راعي ذاك الدكان يوريهم شوفي يا خاله هذا يسمونه كذا – عاد هالدكاكين تراهم يكذبون ويجيبون اسامي من عندهم ماهو ب صدق .